**Kék Dunai Horgász Egyesület**

1031. Budapest, Torma Károly utca 15

**Adószám:** 18097508-1-41

**Nyilvántartási szám:** 01-02-0008711

KSH szám: 18097508-9329-529-01

**Kiegészítő melléklet**

**A 2022. évi egyéb szervezet egyszerűsített éves beszámolójához**

**Fordulónap:** 2022. december 31.

**Beszámolási időszak:** 2022. január 01. - 2022. december 31.

Budapest, 2023. március 2.

|  |
| --- |
| …………………………………….  Szücs János Mihály  elnök |

**1. Az egyesület bemutatása**

**Elnevezése: KÉK DUNAI HORGÁSZ EGYESÜLET**

**Fővárosi Bíróság végzési száma:** 0100/60907/1999/609071999.

**Nyilvántartási száma:** 01-02-0008711

**Székhelye:** 1031. Budapest, Torma Károly utca 15

**Közhasznú jogállása:** nem közhasznú szervezet

**1.1. Alakulás, célok, küldetés**

Az Egyesület 1999. december 6-án alakult.

Az Egyesület létrehozásának célja:

A horgászat sportszerűségének megőrzése, horgászati hagyományok ápolása, népszerűsítése. A törvényes működés feltételeinek megteremtése. A tagság érdekvédelmének biztosítása. Szabadidő hasznos, kulturált eltöltésének elősegítése. A horgászat és horgászsport szervezése, fejlesztése. Környezettudatos életformára nevelés, ill. annak támogatása.

Az egyesület tevékenységi köre:

9329 - M.n.s. egyéb szórakoztatás, szabadidős tevékenység.

**1.2. Telephelyek, fióktelepek**

A Kék Dunai Horgász Egyesület iroda a **1041 Budapest, Károlyi István u. 44 alatti bérelt helyiségben található.**

**1.3. Beszámoló nyilvánossága**

A számviteli beszámoló és az ahhoz kapcsolódó kiegészítő információk, jelentések a jogszabályok által előírt nyilvánosságon túl az Egyesület tagjai és támogatói számára a székhelyen megtekinthetőek, azokról az érintettek teljes vagy részleges másolatot készíthetnek.

**1.4. Beszámoló szakmai háttere**

A beszámoló elkészítésével, a számviteli feladatok irányításával megbízott mérlegképes könyvelői képesítéssel bíró személy, a nyilvántartásba vételt végző szervezet által vezetett könyvviteli szolgáltatást végzők nyilvántartásában szerepel, a tevékenység ellátására jogosító engedéllyel (igazolvánnyal) rendelkezik.

A beszámoló elkészítéséért felelős személy:

neve: Dihel Mihályné

címe: 1152 Budapest, Telek utca 20.

regisztrációs száma: 114471

**2. A számviteli politika alkalmazása**

A szervezet számviteli politikáját a számvitelről szóló 2000. évi C. törvény, valamint a számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló többször módosított 479/2016. (XII. 28.) Kormányrendelet és a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011.(XII.30.) Korm. rendelet alapján e rendeletben foglaltak figyelembe vételével alkalmazza.

**2.1. A könyvvezetés módja**

Az Egyesület könyveit magyar nyelven, a kettős könyvvitel elvei és szabályai szerint vezeti. A számviteli információs rendszer kialakítása és működtetése, a beszámoló összeállítása a beszámoló elkészítéséért felelős személy feladata.

**2.2. Könyvvezetés pénzneme**

A könyvek vezetése magyar forintban történik, a beszámolóban az adatok eltérő jelölés hiányában ezer forintban kerülnek feltüntetésre.

**2.3. Könyvvizsgálat**

A tárgyévi beszámoló adatai - mivel arra sem a gazdálkodási forma, sem a nagyságrendek, sem más jogszabályi előírás alapján kötelezettség nincs - könyvvizsgálattal nincsenek alátámasztva.

**2.4. Alkalmazott számviteli szabályok**

Jelen beszámoló a hatályos magyar számviteli előírások, valamint az egyéb szervezetek beszámoló készítési és könyvvezetési kötelezettségeinek sajátosságairól szóló Kormányrendelet szerint került összeállításra, a törvény előírásaitól való eltérésre okot adó körülmény nem merült fel.

**2.5. Beszámoló formája és típusa**

A Kék Dunai Horgász Egyesület a tárgyidőszakra egyéb szervezet egyszerűsített éves beszámolót készít.

Az eredmény megállapításának választott módja: Összköltség eljárás.

Az egyszerűsített éves beszámoló a kormányrendelet *3. számú melléklete* szerinti mérlegből és az *4. számú melléklete* szerinti eredménykimutatásból áll.

A magyar számviteli szabályok szerint jelen számviteli beszámoló csak magyar nyelven került összeállításra. Ezen előírás alapján a magyar és az arról fordított idegen nyelvű szöveg eltérő értelmezése esetén a magyar nyelvű szöveg az irányadó.

**2.6. Üzleti év**

Jelen beszámoló a 2022. január 01. - 2022. december 31. időszakot öleli fel, a mérleg fordulónapja 2022. december 31.

**2.7. Mérlegkészítés időpontja**

A mérlegkészítés időpontjáig ismertté vált, a tárgyévet vagy az előző éveket érintő gazdasági események, körülmények hatásait a beszámoló tartalmazza. A mérlegkészítés választott időpontja: tárgyévet követő év március 31.

**2.8. Adózási sajátosságok**

A Kék Dunai Horgász Egyesület áfa tekintetében alanyi adó mentességet választott. Társasági adó fizetési kötelezettsége nem keletkezett a tárgyévben.

**2.9. Jelentős összegű hibák értelmezése**

Jelentős összegűnek minősül a hiba, ha a feltárásának évében, a különböző ellenőrzések során, egy adott üzleti évet érintően (évenként külön-külön) feltárt hibák és hibahatások - eredményt, saját tőkét növelő-csökkentő - (előjeltől független) abszolút értékének együttes összege meghaladja a számviteli politikában meghatározott értékhatárt. Minden esetben jelentős összegű a hiba, ha a hiba feltárásának évében az ellenőrzések során - ugyanazon évet érintően - megállapított hibák, hibahatások eredményt, saját tőkét növelő-csökkentő, (előjeltől független) abszolút értékének együttes összege meghaladja az ellenőrzött üzleti év mérlegfőösszegének 2 százalékát, illetve ha a mérlegfőösszeg 2 százaléka nem haladja meg az 1 millió forintot, akkor 1 millió forint.

*Az Egyesület a tárgyévben jelentős összegű hibát nem tárt fel.*

**2.10. Devizás tételek értékelése**

**Alkalmazott devizaárfolyam**

A külföldi pénzértékre szóló, vagy deviza alapú eszközök és kötelezettségek, - kivéve a forintért vásárolt valutát, devizát - valamint bevételek és ráfordítások forintértékének meghatározása egységesen a Magyar Nemzeti Bank által közzétett, hivatalos devizaárfolyamon történik.

**2.11. Értékcsökkenési leírás elszámolása**

**Értékcsökkenési leírás módja**

Az évenként elszámolandó értékcsökkenés megtervezése - az egyedi eszköz várható használata, ebből adódó élettartama, fizikai és erkölcsi avulása, az egyéb körülmények és a tervezett maradványérték figyelembevételével - általában az eszköz bekerülési (bruttó) értékének arányában történik. Az értékcsökkenési leírás elszámolása időarányosan (lineáris leírási módszerrel) történik.

**Értékcsökkenés elszámolásának gyakorisága**

Az értékcsökkenési leírás elszámolására - mind a főkönyvben, mind a kapcsolódó analitikákban - évente kerül sor, kivéve a kivezetett eszközök terv szerinti törtévi értékcsökkenését, mely a kivezetéskor elszámolásra kerül. Terven felüli értékcsökkenési leírás elszámolás az azt megalapozó eseménnyel egyidejűleg vagy a fordulónapi értékelés keretében történik.

**Kis értékű eszközök értékcsökkenési leírása**

A 100 ezer forint alatti egyedi bekerülési értékkel bíró vagyoni értékű jogok, szellemi termékek, tárgyi eszközök bekerülési értéke a használatbavételkor értékcsökkenési leírásként egy összegben elszámolásra kerül. Kivéve a számítástechnikai eszközöket, azok leírása 3 év alatt történik! Ebben az esetben az értékcsökkenési leírást tervezni nem kell.

*Az Egyesület 2022 évi tárgyi eszköz állományát az alábbi táblázat mutatja be:*

|  |  |  |  |  |  |
| --- | --- | --- | --- | --- | --- |
| Tárgyi eszközök Bruttó értékének változása (adatok eFt-ban) | | | | | |
|  | | Nyitó bruttó | Növekedés | Csökkenés | Záró |
| Vagyoni értékű jogok | | 318 | 0 | 0 | 318 |
| Szellemi termékek | | 327 | 0 | 0 | 327 |
| Egyéb építmények | | 521 | 0 | 0 | 521 |
| Termelő berendezések | | 361 | 0 | 0 | 361 |
| Irodai berendezések, felszerelések | | 4 530 | 22 | 0 | 4 552 |
| Beruházások | | 0 | 0 | 0 | 0 |
|  | |  |  |  |  |
|  | |  |  |  |  |
|  | |  |  |  |  |
| Tárgyi eszközök értékcsökkenésének változása (adatok eFt-ban) | | | | | |
|  | Nyitó écs | | Növekedés | Csökkenés | Záró |
| Vagyoni értékű jogok | 318 | | 21 | 0 | 339 |
| Szellemi termékek | 306 | | 0 | 0 | 306 |
| Egyéb építmények | 314 | | 104 | 0 | 418 |
| Termelő berendezések | 38 | | 67 | 0 | 106 |
| Irodai berendezések, felszerelések | 2 913 | | 613 | 0 | 3 526 |
| Beruházások | 0 | | 0 | 0 | 0 |

**Nem jelentős maradványérték**

A maradványérték nulla összeggel vehető figyelembe az értékcsökkenési leírás tervezése során, ha az eszköz hasznos élettartama végén várhatóan realizálható értéke valószínűsíthetően nem haladja meg a 100 ezer Ft-ot.

**Terven felüli értékcsökkenés elszámolása**

Terven felüli értékcsökkenési leírás elszámolása szempontjából a könyv szerinti érték akkor haladja meg jelentősen a piaci értéket, ha az egyes tételek esetében a különbözet meghaladja a 100 ezer Ft-ot.

**2.12. Értékvesztések elszámolása**

Értékvesztés elszámolására akkor kerül sor, ha a könyv szerinti értékhez képest az egyes tételek esetében a veszteség-jellegű különbözet tartós és jelentős. Jelentősnek minősül a 100 ezer Ft-ot meghaladó különbözet.

**2.13. Vásárolt készletek értékelése**

A vásárolt készletek a mérlegben a tényleges bekerülési értékben jelennek meg.

**2.14. Leltározási szabályok**

Az eszközök és források leltározása az eszközök és források leltárkészítési szabályzata szerint, az általános szabályoknak megfelelően történik. Az eszközök és források leltározása az üzleti év fordulónapján kerül felvételre, mennyiségben és értékben.

**2.15. Pénzkezelési szabályok**

A pénzkezelés a számviteli politikában és a pénzkelezési szabályzatban előírtak szerint történik.

**3. Mérleghez kapcsolódó kiegészítések**

**3.1. Összehasonlíthatóság**

Az Egyesület mérlegében az adatok összehasonlíthatók az előző üzleti év megfelelő adatával.

**3.2. Követelések**

Az Egyesületnek a mérleg fordulónapján nyilvántartott követelése.

|  |  |
| --- | --- |
| Követelések (adatok eFt-ban) | |
| Vevő követelések | 6 |
| Kaució | 240 |
| Különféle egyéb köv., elszámolások | 6 |
|  | 251 |

**3.4 Aktív elhatárolások** között kimutatott tételek az alábbi táblázat szerint:

Bevételek elhatárolása 41 eFt

Költségek elhatárolása 294 eFt

**3.5. Saját tőke**

**Jegyzett tőke alakulása**

A Kék Dunai Horgász Egyesület saját tőkéje további növekedést mutat annak ellenére, hogy a járványhelyzet miatt jelentős sportesemény megrendezésére nem kerülhetett sor.

**3.6. Kötelezettségek**

Az Egyesület 1.627 eFt szállítói kötelezettséggel és 195 eFt adó jellegű, valamint 387 eFt munkavállalókkal szembeni kötelezettséggel rendelkezik, melyet a mérleg fordulónap után rendezett.

**3.7. Passzív időbeli elhatárolások**

A költségek elhatárolása között a tárgyidőszakot érintő tételek vannak kimutatva 165 eFt értékben.

**4. Eredmény kimutatáshoz kapcsolódó kiegészítések**

**4.1. Összehasonlíthatóság**

A Kék Dunai Horgász Egyesület eredmény kimutatásában az adatok összehasonlíthatók az előző üzleti év megfelelő adatával.

**4.2. Az eredmény kimutatás tagolása**

**Új tételek az eredmény kimutatásban**

A tárgyévi beszámolóban az előírt sémán túl új eredménykimutatás-tételek nem szerepelnek.

**4.3. Bevételek**

Az Egyesület bevétele tagdíj befizetésekből, jegyértékesítési jutalékból és a nyári gyermek táborozás lebonyolítására, valamint fejlesztési célra kapott támogatásból áll.

Az Egyesület bevételeinek megoszlását, és azok alakulását mutatja be az alábbi táblázat.

|  |  |  |
| --- | --- | --- |
| Bevételek alakulása (adatok eFt-ban) | | |
|  | előző év | tárgy év |
| Jegyértékesítési jutalék | 3 707 | 3 525 |
| Tagdíjak | 31 497 | 35 819 |
| Támogatások | 1 303 | 1 066 |
| Egyéb be nem sorolt bevételek | 1 014 | 1 100 |
| Összesen | 37 521 | 41 509 |

A csökkenés volumene nem jelentős.

**4.4. Ráfordítások**

Az Egyesület ráfordításainak megoszlását, és azok alakulását mutatja be az alábbi táblázat.

|  |  |  |
| --- | --- | --- |
| Költségek, ráfordítások alakulása (adatok eFt-ban) | | |
|  | előző év | tárgyév |
| Anyagjellegű ráfordítások | 32 069 | 35 538 |
| Személyi jellegű ráfordítások | 3 290 | 4 598 |
| Értékcsökkenés | 834 | 805 |
| Egyéb ráfordítások | 318 | 492 |
| Pénzügyi ráfordítások | 0 | 0 |
|  | 36 511 | 41 434 |

**4.5. Eredmény**

2022. évben az alaptevékenységből származó tárgyévi eredmény 76 eFt.

A vállalkozási tevékenységből származó tárgyévi eredmény: 0 Ft.

**5. Tájékoztató adatok**

**5.1. Bér- és létszámadatok**

Az Egyesület 2022 üzleti évben 1 fő alkalmazottal rendelkezett. Az elnökségi tagok részére jövedelem kifizetés nem történt.

A személyi jellegű kifizetések az egyszerűsített foglalkoztatás keretében végzett adminisztratív munkakörökre történ kifizetés a gazdasági év folyamán.

**5.2. Környezetvédelem**

**Veszélyes hulladékok, környezetre káros anyagok**

A tevékenység jellegéből adódóan a Kék Dunai Horgász Egyesület nem termel, és nem tárol veszélyes hulladékot.

|  |  |  |
| --- | --- | --- |
| Vagyoni, pénzügyi, jövedelmezőségi mutatók | | |
| Adatok ezer Ft-ban! | | |
| A mutatók megnevezése | előző év | tárgy év |
| Tartósan befektetett eszközök aránya (befektetett eszközök/összes eszköz) | 10,02% | 6,08% |
| A saját tőke aránya (saját tőke/összes forrás) | 95% | 90% |
| Forgóeszközök aránya (forgóeszközök/összes eszköz) | 89% | 92% |
| A tőke hatékonysága (adózott eredmény/saját tőke) | 5% | 0% |
| Likviditási mutató (forgóeszközök/kötelezettségek) | 2202,96% | 1045,98% |
| Rövid távú likviditási mutató (forgóeszközök-követelések/rövid lejáratú kötelezettségek) | 2126,08% | 1033,47% |
| Hitelfedezetségi mutatók (követelések/rövid lejáratú kötelezettségek) | 76,88% | 12,51% |
| Árbevétel arányos üzleti eredmény (üzleti eredmény/nettó árbevétel) | 2,69% | 0,18% |
| Tőkearányos üzleti eredmény (üzleti eredmény/saját tőke) | 4,92% | 0,37% |